16/10/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
Clave: DH. V15.8069. Titular: Construcciones López Cao, SL. Concello: Ponteceso

CONSTRUCCIONES PAULA LUCIA VILLENA AYRA, S. L., de conformidade co artigo 261 do Regulamento do dominio público hidráulico, solicita a modificación da autorización outorgada por resolución de Augas de Galicia de data 15/12/2004 para o vertido ao río Anllóns de augas residuais industriais, fecais e pluviais de escorrega procedentes da canteira “Santa Cristina Nº54” asentada no concello de Ponteceso; en relación cos seguintes aspectos: Natureza e caudal de vertido de augas residuais. Tratamento aplicado ás augas residuais antes do seu vertido. Localización dos puntos de vertido ao dominio público das augas residuais depuradas. As augas residuais de escorrega xeradas na monteira e bancos superiores da explotación (10.329 m3/ano) discorren por gravidade cara a explanada da canteira, onde se mesturan coas escorregas xeradas nesta zona (11.834 m3/ano), na que se localiza a planta de tratamento de minerais e a zona de provisión, circulando polo peche lateral da explotación cara uns sumidoiros localizados na súa entrada, onde se incorporan á rede xeral das instalacións, que tamén recolle, mediante conducións de drenaxe e arquetas-sumidoiro, as augas residuais de escorrega xeradas na zona na que se localiza a planta de aglomerado e a provisión de materiais que a abastecen (10.975 m3/ano). As augas residuais industriais xeradas no taller e no lavado de maquinaria (10 m3/ano) son tratadas nun separador de graxas de 6L/s de capacidade antes da súa incorporación á rede xeral das instalacións. As augas residuais recollidas na rede xeral das instalacións son conducidas para o seu tratamento nunha balsa de decantación de 20 x 10 m2 de superficie e 3,5 m de altura escavada no terreo e con soleira e muros laterais a base de formigón. O efluente desta balsa vértese no punto de coordenadas UTM (ETRS89): X=508.805; Y=4.787.204; discorrendo a través dunha parcela ata incorporarse á cuneta da estrada AC-423 no punto de coordenadas UTM (ETRS89): X=508.737; Y=4.787.227; a cal verte posteriormente mediante taxea a outra parcela colindante, incorporándose a unha canle que verte ao río Anllóns no punto de coordenadas UTM (ETRS89): X=508.443; Y=4.787.231. As augas residuais fecais xeradas nos baños da planta de aglomerado (39,90 m3/ano) son conducidas para o seu tratamento nunha fosa séptica de decantación-dixestión de 1.100 L de capacidade deseñada para 5 habitantes equivalentes de 1,2 m de diámetro e 1,4 m de altura e posteriormente vertidas por infiltración no terreo (cunca do río Anllóns) mediante zanxa de drenaxe de 3 m de lonxitude, 0,5 m de anchura e 0,7 m de espesor no punto de coordenadas UTM (ETRS89): X=508.811; Y=4.787.190. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Medio Ambiente, Territorio e Infraestruturas sitas na praza Camilo Díaz Baliño de Santiago de Compostela, e no Servizo Territorial Norte de Augas de Galicia sito no Edificio administrativo da Xunta de Galicia en Monelos, na rúa Vicente Ferrer, núm.2 – 9º andar da Coruña, onde se atopa exposto o proxecto para que poida ser examinado por quen desexe. Santiago de Compostela, 1 de outubro de 2014 O xefe da Área de Vertidos Asdo.: Manuel Morato Miguel